জহির রায়হান
জহির রায়হান (১৯ আগস্ট ১৯৩৫ - ৩০ জানুয়ারি ১৯৭২) একজন প্রখ্যাত বাংলাদেশী চলচ্চিত্র পরিচালক, ঔপন্যাসিক, এবং গল্পকার। বাংলা সাহিত্যের গল্প শাখায় অবদানের জন্য তিনি ১৯৭২ সালে বাংলা একাডেমি সাহিত্য পুরস্কার লাভ করেন। চলচ্চিত্রে অবদানের জন্য বাংলাদেশ সরকার তাকে ১৯৭৭ সালে মরণোত্তর বাংলাদেশের দ্বিতীয় সর্বোচ্চ বেসামরিক সম্মাননা একুশে পদক এবং সাহিত্যে অবদানের জন্য ১৯৯২ সালে মরণোত্তর বাংলাদেশের সর্বোচ্চ বেসামরিক সম্মাননা স্বাধীনতা পুরস্কারে ভূষিত করে। চলচ্চিত্রে তার সামগ্রিক অবদানের জন্য ১৯৭৫ সালে ১ম জাতীয় চলচ্চিত্র পুরস্কারে তাকে মরণোত্তর বিশেষ পুরস্কার প্রদান করা হয়।
স্বপন সাহা
স্বপন সাহা (জন্মঃ ১০ই জানুয়ারী ১৯৩০) হলেন বাংলা চলচ্চিত্রের একজন অত্যন্ত প্রখ্যাত পরিচালক, যিনি প্রায় ৫০ এর অধিক চলচ্চিত্র পরিচালনা করেছেন। বাংলা চলচ্চিত্রের ইতিহাসে বেশ কয়েকটি বাণিজ্যিকভাবে সফল তথা মারামারির ছবিতে যুগান্তকারী পরিচালনার সূত্রপাত স্বপন সাহার হাত ধরে ঘটে। সম্প্রতিকালে তিনি আর সিনেমা বানাননা।